Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: 3. számú melléklet a 31/2003. (X. 16.) HM rendelethez
Paragraph Index: 305

3. A minõsített alkalmasságának megítélése (összegzett értékelés) (IV. fejezet): Az egyes értékelési kritériumokra adott értékek, valamint a megszerezhetõ többletpontok számtani összegét kell beírni a megfelelõ sorba. Az összesített pontszámnak meg kell egyezni a III/2. összesített pontszámával. A megszerezhetõ többletpontok (maximum 5) számítása (10. pont): — átlagon felüli fizikai felkészültség: amennyiben az értékelt az elõírt pontszámon felül magasabb pontszámot ér el, akkor 30 különbözeti pontonként további egy többletpontszám adható, maximum 2 pont; — nyelvismeret: a beosztásban elõírt nyelvismereti követelményen kívül, további nyelv ismerete vagy magasabb nyelvvizsgafokozat esetén maximum 2 pont adható; — kiemelkedõ helytállás: az értékeltnek az év folyamán katasztrófaelhárítási feladatokban való részvétel, hazai és/vagy külföldi gyakorlatok során tanúsított kiemelkedõ helytállása, munkavégzése elismerésére 1 pont adható.

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes